Mhux l-ambjent tas-soltu tiegħu imma xorta deher kalm iħares madwaru. Iljun il-baħar kbir qagħad f’nofs ta’ triq fil-belt żgħira ta’ Tome fiċ-Ċili. Il-karozzi naqsu l-veloċità meta ġew biex jgħaddu minn ħdejn dan il-mammiferu kbir. Il-persuna li ġibdet dan il-filmat qalet li kultant dawn l-annimali, indiġeni għaċ-Ċili, iħobbu jesploraw lil hinn mill-bajja biex ifittxu x’jieklu. L-iljun il-Baħar tal-Amerika t’Isfel huwa wieħed minn sitt speċi ta’ sea lion li jgħixu fid-dinja.